Boere vas ná hulle "renosterstroper" aankeer | Maroela Media
Die drie boere, PP Mare, Chris Naude en Johannes van Zyl, word by die Gravelotte-poliestasie aangehou, het Beeld Donderdag berig.
Aldo Rech, die mans se prokureur, het aan die koerant gesê die boere het vroeër die week 'n wenk ontvang dat stropers die gebied gaan teiken.
Die boere beweer hulle het Woensdagaand op twee vermeende stropers afgekom en hulle agternagesit. Een van die verdagtes het ontsnap, maar die boere het daarin geslaag om die ander verdagte aan te keer. Dié verdagte is na bewering beseer nadat hy deur digte doringbosse gehardloop het. Die boere het hom vasgebind en die polisie ontbied om hom in hegtenis te neem. Gereedskap om renosters te onthoring is in sy besit gevind.
Kol. Ronel Otto, 'n polisiewoordvoerder, het aan die koerant gesê die verdagte is met 'n kopwond gevind. Die man het besluit om 'n klag van poging tot moord teen die boere aanhangig te maak, en is intussen in die hospitaal opgeneem.
Rech ontken dat die boere die verdagte aangerand het.
Die boere gaan na verwagting Donderdag in die Phalaborwa-landdroshof verskyn.
Dit is flippen belaglik… Die owerhede maak nie hond haaraf om die renosterstropers aan te keer nie en as die publiek dit doen skreeu die owerhede "poging tot moord"… A S S E B L I E F!!! Daai ou kan bly wees ek het hom nie aan die hande gekry nie – ek sal hom en enige ander renosterrower met 'n glimlag "onthoring"… Meneer renoster steler – trek jou groot dogtertjie broekie aan en deel met die gevolge van jou dade… Jou vark! Aan die drie boere – knap gedaan! Al het julle slegs EEN renoster se lewe gespaar,… Lees meer »
Ons met 'n ligter skakering vel sal moet lig loop. Die Polisie plus het hulle messe uit vir ons…
Glo my hierdie stroper was aanvanklik "bang" maar met goeie raad is hy geswaai.
my flippen hel hulle moes hom ook onthoring het
oe nou is dit BAIE maklik om renosters af te maai. hul moes die dief afgemaai het!!
Liewe hemel ! Hoe moet mens jou eiendom beskerm, sonder om vir poging tot moord aangeklae te word ? Wat se boodskap stuur dit vir die stropers uit ? Dat hulle meer beskerming geniet as die onskuldige renoster ?